**ELŐTERJESZTÉS**

**Szombathely Megyei Jogú Város Közgyűlésének Kulturális, Oktatási és Civil Bizottsága 2019. november 26-i rendes ülésére**

**Javaslat támogatásokkal kapcsolatos döntések meghozatalára**

**I.**

Szombathely Megyei Jogú Város Közgyűlése 2017. március havi ülésén tárgyalta a Kneipp módszer óvodai bevezetésével, és a Magyarországi Kneipp Szövetség pályázaton való részvételével kapcsolatos előterjesztést. A Közgyűlés a Magyarországi KNEIPP Szövetség „Kneipp-„Gesundheit für Kinder” pályázaton való részvételét elviekben támogatta, azzal, hogy nyertes pályázat esetén a megvalósításhoz szükséges 13.000,- euró összegű önrészt biztosítja a Szövetség számára.

Több óvodában megkezdődött a Kneipp módszer bevezetése, és a Szövetség lehetőséget kapott a 2019. évi IKAT Internationale Kneipp Aktionstag konferencia Szombathelyen történő megrendezésére is. A Szövetség sajnos a „Gesundheit für Kinder” pályázaton sikertelenül vett részt, az előirányzott 13.000,- euró nem került felhasználásra.

2018. októberében a Szövetség elnöke azzal a kéréssel fordult a Közgyűléshez, hogy az előirányzott 13.000,- euró azaz 4.095.000,- forint összeget óvodapedagógusok képzésére, óvodai foglalkozások folytatására, és az IKAT konferencia megvalósítására fordíthassa. A kérést a Közgyűlés 292/2018.(X.25.) Kgy. számú határozatával jóváhagyta.

Hivatkozva a Közgyűlés döntésére a 4.095.000,- forint összeg támogatásként került átadásra a szervezet számára, azzal hogy 2019. augusztus 23. napjáig elszámolási kötelezettségét teljesíti. A Szövetség fenti elszámolási kötelezettséget 2019. augusztus 23. napja helyett 2019. október 28. napján teljesítette, egyúttal Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII. 4.) önkormányzati rendelet 6.§ (12a) bekezdésére hivatkozva igazolási kérelemmel fordult az Önkormányzathoz. A Szövetség elnöke kérelmében leírta, hogy 2019. júliusában jelentkező egészségügyi problémái kórházi beavatkozást igényeltek, amely miatt elszámolási kötelezettségének nem tudott eleget tenni. Fenti körülményekre hivatkozva kéri a határidőn túli elszámolás elfogadását.

**II.**

A Közgyűlés 2019. június havi ülésén bírálta el a Kulturális és Civil Alapra beérkezett pályázatokat, és a 319/2019. (VI.18.) Kgy. számú határozatában úgy döntött, hogy a Gyöngyöshermán-Szentkirályi Sportegyesület 30 éves jubileumi rendezvényét 300.000,- forint összeggel támogatja. Az Egyesület a rendezvényt 2019. augusztusában tervezte megvalósítani, ezért a 61356-2/2019. iktatási számú támogatási szerződésben 2019. október 31-i elszámolási határidő került rögzítésre. Azonban tekintettel arra, hogy az öltöző, korlát, nézői padok felújítási munkálatai 2020. tavaszáig elhúzódnak, a rendezvény augusztusi megrendezése meghiúsult. Az Egyesület kérte az elszámolási határidő 2020. június 30. napjáig történő meghosszabbítását, azzal, hogy a rendezvényt a felújítási munkálatokat követően szeretné megrendezni.

Az önkormányzati forrásátadásról szóló 47/2013. (XII. 4.) önkormányzati rendelet 6. § (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Hivatkozva a Rendelet 6.§ (4) bekezdésére, az elszámolási határidő 2020. április 30. napjáig történő meghosszabbítására teszek javaslatot.

Kérem a Tisztelt Bizottságot, hogy az előterjesztést megtárgyalni, és a határozati javaslatokról álláspontját kialakítani szíveskedjék.

**Szombathely, 2019. november „ ”**

**/: Horváth Soma :/**

**I.**

**HATÁROZATI JAVASLAT**

**…./2019. (XI. 26.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága -hivatkozva az önkormányzati forrásátadásról szóló 47/2013. (XII. 4.) önkormányzati rendelet 6.§ (12a) bekezdésére – javasolja a Közgyűlésnek, hogy a Magyarországi Kneipp Szövetség igazolási kérelmét a benyújtott indokolás figyelembevételével fogadja el.

**Felelős:** Putz Attila, a Kulturális, Oktatási és Civil Bizottság elnöke

(A végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** a Közgyűlés november havi ülése

**II.**

**HATÁROZATI JAVASLAT**

**…./2019. (XI. 26.) KOCB sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága -hivatkozva az önkormányzati forrásátadásról szóló 47/2013. (XII. 4.) önkormányzati rendelet 6.§ (4) bekezdésére –a Gyöngyöshermán-Szentkirályi Sportegyesülettel kötött 61356-2/2019. iktatási számú támogatási szerződés 11. pontja szerinti elszámolási határidő 2020. április 30. napjáig történő meghosszabbítását javasolja a Közgyűlésnek.

**Felelős:** Putz Attila, a Kulturális, Oktatási és Civil Bizottság elnöke

(A végrehajtás előkészítéséért: Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** a Közgyűlés november havi ülése